**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO KEMPINGO VALDYMO IR NAUDOJIMO KONCESIJOS SUTEIKIMO KONKURSO SĄLYGŲ TVIRTINIMO IR KONKURSO ETAPŲ NUSTATYMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant, kad Klaipėdos miesto savivaldybės taryba patvirtintų Klaipėdos miesto kempingo valdymo ir naudojimo koncesijos suteikimo konkurso sąlygas ir nustatytų konkurso vykdymo etapus.

**2. Projekto rengimo priežastys ir kuo remiantis parengtas sprendimo projektas.**

Pagal 2012-12-28 sudarytos Projekto finansavimo ir administravimo sutarties Nr. S-VP3-1.3-ŪM-05-R-31-014 10.12 punktą Klaipėdos miesto savivaldybės administracija įsipareigojo, kad Projekto įgyvendinimo metu sukurtai infrastruktūrai valdyti privatus investuotojas ar operatorius, galintis vykdyti ūkinę komercinę veiklą finansavimo lėšomis sukurtoje infrastruktūroje, būtų  atrinktas viešai ir skaidriai, vadovaujantis Lietuvos Respublikos teisės aktais, reglamentuojančiais viešojo ir privataus sektorių bendradarbiavimą (Lietuvos Respublikos koncesijų įstatymu, Lietuvos Respublikos viešųjų pirkimų įstatymu, Lietuvos Respublikos investicijų įstatymu, siekiant, kad Projektui nebūtų suteikta valstybės pagalba. Nesilaikant šiame punkte nustatytų reikalavimų, Projektui taikomos valstybės pagalbos teikimo nuostatos.

Atsižvelgiant į šią aplinkybę, Klaipėdos miesto savivaldybės administracija planuoja įgyvendinti partnerystės projektą dėl Klaipėdos miesto kempingo Šlaito g. 3, Klaipėdoje, valdymo ir naudojimo, perduodant kempingo valdymą ir naudojimą privačiam partneriui pagal koncesijos sutartį.

Klaipėdos miesto savivaldybės taryba 2014 m. liepos 31 d. sprendimu Nr. T2-158 pritarė partnerystės projekto įgyvendinimui dėl Klaipėdos miesto kempingo Šlaito g. 3, Klaipėdoje, valdymo ir naudojimo perdavimo pagal koncesijos sutartį ir pavedė savivaldybės administracijai vykdyti Klaipėdos miesto kempingo operatoriaus parinkimo procedūras pagal Lietuvos Respublikos koncesijų įstatymą.

Pagal Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 30 punktą Savivaldybės taryba turi tvirtinti koncesijos konkurso sąlygas, pagrindines koncesijos sutarties sąlygas ir nustatyti konkurso etapus.

**3. Kokių rezultatų laukiama.**

Priėmus šį Savivaldybės tarybos sprendimą būtų sudaryta galimybė vykdyti Klaipėdos miesto kempingo valdymo ir naudojimo perdavimo pagal koncesijos konkurso procedūras.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sudaroma galimybė vykdyti Klaipėdos miesto kempingo valdymo ir naudojimo perdavimo pagal koncesijos konkurso procedūras.

Teikiame svarstyti šį sprendimo projektą.

Turto skyriaus vedėja Genovaitė Paulikienė